Môže to byť napríklad zápisnica o hlavnom pojednávaní, zápisnica o výsluchu obvineného, zápisnica o obhliadke miesta činu. O vykonaní úkonov [[Term:orgány činné v trestnom konaní|orgánov činných v trestnom konaní]] a súdov sa spisuje ''zápisnica'', a to spravidla pri úkone alebo bezprostredne po ňom.
O každom úkone [[Term:trestné konanie|trestného konania]] sa spíše, a to spravidla pri úkone alebo bezprostredne po ňom, zápisnica, ktorá musí obsahovať a) označenie [[Term:súd|súdu]], [[Term:prokuratúra|prokuratúry]] alebo iného orgánu vykonávajúceho úkon, b) miesto, čas a predmet úkonu, c) meno a priezvisko úradných osôb a ich funkcie, meno a priezvisko, dátum narodenia a bydlisko alebo sídlo osôb, ktoré sa na úkone zúčastnili, a u obvineného, poškodeného alebo svedka aj adresu, ktorú uvedie na účely doručovania, d) stručné, ale výstižné opísanie priebehu úkonu, z ktorého je zrejmé i zachovanie zákonných ustanovení upravujúcich vykonávanie úkonu, ďalej podstatný obsah rozhodnutí vyhlásených pri úkone, a ak bol pri úkone doručený rovnopis rozhodnutia, osvedčenie o tomto doručení, e) návrhy strán, poskytnutie poučenia, prípadne vyjadrenie poučených osôb, f) námietky strán alebo vypočúvaných osôb proti obsahu zápisnice.
§ 58 ods. 1 zákona č. 301/2005 Z. z. (Trestný poriadok). Dostupné online na: https://www.slov-lex.sk/ezbierky/pravne-predpisy/SK/ZZ/2005/301/20250701.
forma písomného osvedčenia priebehu vykonaného úkonu alebo pojednávania, ktorej formálne a obsahové náležitosti sú určené zákonom jednak všeobecne, jednak osobitne pri jednotlivom úkone osobitne pre každý druh konania
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.
konanie pred sudcom pre prípravné konanie